gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7549, del 16-06-2015 (2015/5316)

Informació pública de tarifes d'aigua potable aplicables en el municipi de Santa Pola.
--------------------------------------------------------------------------------------

### Dades del document

Número de DOGV
:   7549

Data del DOGV
:   16-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5316


Organisme emissor
:   Hidraqua, Gestión Integral de Aguas de Levante, SAU

Tipus de document
:   Anunci

Informació pública de tarifes d'aigua potable aplicables en el municipi de Santa Pola. [2015/5316]  
El Ministeri d'Agricultura, Alimentació i Medi Ambient, amb data 12 de març de 2015, va resoldre establir una nova tarifa per a l'aigua potable subministrada per la Mancomunitat dels Canals del Taibilla.  
  
Per tant, s'informa perquè se'n prenga coneixement de l'aplicació de la fórmula de revisió automàtica a les tarifes d'aigua basant-se en el Decret 68/2013, de 7 de juny del Consell, pel procediment d'actualització simplificat, per al proveïment d'aigua en el municipi de Santa Pola.  
  
  
Quota de servici  
Diàmetre comptador Domèstics Gran Alacant  
?/mes  
Fins 13 mm 4,58 5,69  
15 mm 9,14 11,38  
20 mm 18,29 22,75  
25 mm 27,43 34,13  
30 mm 36,58 45,51  
40 mm 45,72 56,88  
50 mm 68,60 85,32  
65 mm 137,18 170,65  
80 mm 205,78 255,97  
100 mm 274,37 341,28  
  
  
  
Quota de consum  
Domèstics   ?/m³  
De 0 a 10 m³/mes 0,7027   
D'11 a 15 m³/mes 0,9592  
Més de 15 m³/mes 1,8180   
  
Famílies nombroses   ?/m³  
De 0 a 10 m³/mes 0,7027  
Més de 10 m³/mes 0,9592  
  
Industrials ?/m³  
Bloc únic 1,3718  
  
  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.   
Cosa que es fa pública perquè se'n prenga coneixement.  
  
Alacant, 1 de juny de 2015.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 7516, del 30-04-2015 (2015/3751)

Notificació de proposta de resolució dictada en expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana (VS-2006-011).
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7516

Data del DOGV
:   30-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3751


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de proposta de resolució dictada en expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana (VS-2006-011). [2015/3751]  
S'ha intentat la notificació expressa als interessats que s'indica, però no s'ha pogut aconseguir. En virtut de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este anunci es notifica l'extracte de la resolució dictada en el procediment de revocació pel director general d'Economia:  
  
1. Tipus d'acte administratiu: proposta de resolució en expedient sancionador per haver facilitat informació no veraç en les declaracions estadisticocomptables corresponents als exercicis de 2011, 2012 i 2013.  
  
2. Data de la proposta: 2 d'abril de 2015.  
3. Interessat: Fidelity Broker Group, Correduría de Seguros, SA, (VS-2006-011).  
4. Contingut de la proposta  
a) Precepte infringit: article 55.3.h de la Llei 26/2006, de 17 de juliol, de Mediació d'Assegurances i Reassegurances Privades.  
b) Qualificació de la infracció: greu, a l'empara del que disposa l'article 55.3.h de la Llei 26/2006, de 17 de juliol, de Mediació d'Assegurances i Reassegurances Privades.  
c) Sanció proposada:  
Multa per import de 6.001 euros.  
Als efectes de la graduació de la sanció, s'estima que no concorren circumstàncies agreujants ni atenuants.  
5. Relació de documents que estan en el procediment:  
a) Acord d'incoació.  
b) Al·legacions formulades a l'acord d'incoació.  
c) Correus electrònics dels dies 15 al 21 de juliol de 2014.  
Igualment, se li dóna un termini de 15 dies hàbils, a comptar de la notificació d'esta proposta, perquè formule al·legacions i present documents i informacions que considere pertinents davant de l'instructor del procediment.  
  
València, 22 d'abril de 2015.- El director general d'Economia, Emprenedoria i Cooperativisme: Raúl Martín Calvo.
Diari Oficial de la Generalitat Valenciana


Sumari del DOGV 7542, del 08-06-2015 (2015/4992)

Notificació de la sentència dictada en el juí verbal número 257/2011.
---------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4992


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el juí verbal número 257/2011. [2015/4992]  
Sobre: altres verbals.  
Procediment origen: juí verbal número 257/2011.  
Demandant: Distribuciones Valsegura, SL.  
Procurador: Sergio Ortiz Segarra.  
Demandat: Gran Sumsi Tabernas, SL.  
Inmaculada C. Ripollés Martínez, secretària del Jutjat de Primera Instància número 11 de València, faig saber que en el procés de juí verbal 257/2011, seguit en el mencionat jutjat a instàncies de Distribuciones Valsegura, SL, contra Gran Sumsi Tabernas, SL, en parador desconegut, s'ha dictat sentència, de data 23 d'abril de 2012, que té l'encapçalament i la dispositiva que, literalment, són com seguix:  
  
«Sentència número 82/2012  
València, 23 d'abril de 2012  
Magistrada jutgessa: Isabel Tena Franco.  
Procediment: juí verbal 257/2011.  
Demandant: Distribuciones Valsegura, SL.  
Procurador: Sergio Ortiz Segarra  
Lletrat: Eugenio Alarcón Tauste.  
Demandat: Gran Sumsi Tabernas, SL. Rebel.  
Objecte del juí: reclamació d'una quantitat.  
Dispositiva  
Estime la demanda presentada per el procurador dels tribunals Sergio Ortiz Segarra, en nom i representació de Distribuciones Valsegura, SL, contra Gran Sumsi Tabernas, SL, rebel, i condemne Gran Sumsi Tabernas, SL, a pagar a la part actora la suma de 591,62 euros, més els interessos legals.  
Comuniqueu esta resolució a les parts, i feu-los saber que, contra esta, no es pot interposar cap apel·lació.  
Ho pronuncie, mane i firme.»  
  
Atés que es desconeix el domicili o residència actuals de la part demandada, per diligència d'ordenació de 12 de maig de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana.  
  
València, 12 de maig de 2015.- La secretària judicial: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 7480, del 06-03-2015 (2015/1979)

Notificació i citació a les persones interessades en el procediment ordinari número 597/2014 del Jutjat Contenciós Administratiu número 1 d'Alacant.
----------------------------------------------------------------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1979


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació i citació a les persones interessades en el procediment ordinari número 597/2014 del Jutjat Contenciós Administratiu número 1 d'Alacant. [2015/1979]  
De conformitat amb el que disposa l'article 49 de la Llei 29/1998, de 13 de juliol, reguladora de la jurisdicció contenciosa administrativa, i en compliment d'allò que s'ha ordenat per el Jutjat Contenciós Administratiu número 1 d'Alacant, s'ha acordat la remissió de l'expedient administratiu corresponent al recurs contenciós administratiu de l'encapçalament, interposat per Lucentum Autos, SL, contra la resolució del Servici Territorial de Transports d'Alacant, per la qual es deneguen autoritzacions de transport d'àmbit nacional de classe VTC-N (arrendament de vehicles amb conductor).  
  
Així mateix, i basant-se en el que disposa l'esmentada Llei 29/1998, se cita tots els interessats perquè compareguen i es personen en actuacions davant el Jutjat Contenciós Administratiu número 1 d'Alacant, carrer de Pardo Gimeno núm. 43, 03824 Alacant, en el termini de nou dies següents a la publicació d'este anunci.  
  
València, 17 de febrer de 2015.- El director general de Transports i Logística: Pablo Cotino Mulet.
Diari Oficial de la Generalitat Valenciana


Sumari del DOGV 7562, del 02-07-2015 (2015/5914)

Notificació de la sentència dictada en el procediment de divorci número 1544/2014.
----------------------------------------------------------------------------------

### Dades del document

Número de DOGV
:   7562

Data del DOGV
:   02-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5914


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment de divorci número 1544/2014. [2015/5914]  
En este procediment, seguit a instàncies de Fatima Zohra Benali contra Mohamed Redjradj, s'ha dictat la sentència la dispositiva de la qual, literalment, és la següent:  
  
«Dispositiva  
Estime la demanda formulada per Fatima Zohra Benali contra Mohamed Redjradj, quant a la dissolució del vincle matrimonial, el declare dissolt per divorci i, així mateix, dispose com a mesures complementàries les següents:  
  
1. Pàtria potestat compartida amb expressa atribució a la demandant, Fátima Zohra Benali, de l'exercici exclusiu d'este dret.  
2. Guarda i custòdia de la menor, C., en favor de la mare.  
3. Sense règim de visites en favor del pare.  
4. Atribució a la demandant de l'ús i gaudi de la vivenda que constituïa el domicili conjugal, situat al carrer dels Germans Lluna, número 2, porta 15, d'Alaquàs.  
5. Establir, a favor de la menor i amb càrrec al demandat, una pensió alimentària filial a favor de la filla de 200 euros mensuals, en dotze mensualitats i pagadora per mesos anticipats dins dels cinc primers dies de cada mes. Esta quantitat es revisarà anualment d'acord amb la variació percentual que, en més o menys, experimente l'índex de preus al consum que publique l'Institut Nacional d'Estadística o l'organisme que en el futur el substituïsca. Esta suma serà ingressada en el compte corrent o llibreta que l'actora designe.  
6. Els gastos extraordinaris necessaris de la menor de caràcter mèdic sanitari i formatiu, educatiu o escolar, seran satisfets per mitat entre ambdós progenitors. S'entén com a gasto extraordinari necessari els considerats com a tals per la jurisprudència emanada de la secció desena de l'Audiència Provincial de València.  
Que no és procedent la imposició de condemna en costes.  
Quan siga ferma esta resolució, s'ha de comunicar a l'encarregat del Registre Civil de València en què consta la inscripció del matrimoni.  
S'ha de notificar esta resolució en forma legal a les parts, de conformitat amb les normes de l'article 248.4 de la Llei Orgànica del Poder Judicial. Es fa saber que es pot interposar un recurs d'apel·lació contra esta sentència, en el termini de 20 dies a partir de la notificació davant d'este jutjat, del qual recurs coneixerà l'Audiència Provincial de València.  
Així, per esta la meua sentència, la pronuncie, mane i firme.»  
  
I, atés que el demandat, Mohamed Redjradj, es troba en parador desconegut, expedisc este edicte a fi que li valga de notificació en forma.  
  
  
Torrent, 17 de juny de 2015.- La secretària judicial: Pilar Irles Martínez.
Diari Oficial de la Generalitat Valenciana


Sumari del DOGV 7479, del 05-03-2015 (2015/1871)

Convocatòria d'una plaça d'inspector de policia local, grup A, subgrup A2, per promoció interna.
------------------------------------------------------------------------------------------------

### Dades del document

Número de DOGV
:   7479

Data del DOGV
:   05-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/1871


Data del document
:   25-02-2015

Organisme emissor
:   Ajuntament de Massanassa

Tipus de document
:   Anunci

Descriptors 

:   * Massanassa
    * concurs administratiu

Convocatòria d'una plaça d'inspector de policia local, grup A, subgrup A2, per promoció interna. [2015/1871]  
En el Butlletí Oficial de la Província de València número 36, de 23 de febrer de 2015, s'han publicat íntegrament les bases que han de regir la convocatòria per a proveir, per mitjà de concurs oposició per promoció interna, una plaça d'inspector de policia local de l'Ajuntament de Massanassa, pertanyent al grup A, subgrup A2, de l'escala d'administració especial, subescala de servicis especials, cos de policia local.  
  
El termini de presentació de sol·licituds serà de 20 dies naturals, a comptar de l'endemà de la publicació de l'edicte corresponent en el Boletín Oficial del Estado.  
  
Massanassa, 25 de febrer de 2015.- L'alcalde president: Vicente S. Pastor Codoñer.
Diari Oficial de la Generalitat Valenciana


Sumari del DOGV 7504, del 14-04-2015 (2015/3172)

Notificació d'acte de mer tràmit. Expedient número IGM 829/2014.
----------------------------------------------------------------

### Dades del document

Número de DOGV
:   7504

Data del DOGV
:   14-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3172


Organisme emissor
:   Conselleria de Benestar Social

Tipus de document
:   Anunci

Notificació d'acte de mer tràmit. Expedient número IGM 829/2014. [2015/3172]  
Per no haver-se pogut practicar la notificació personal a la persona interessada, de l'acte administratiu que s'indica a continuació, es procedix a la publicació en extracte d'este en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè la persona interessada puga tindre coneixement íntegre de l'acte que s'indica i en quede constància, podrà comparéixer en el termini de 10 dies des de la publicació d'este anunci en el Diari Oficial de la Comunitat Valenciana, en la Direcció Territorial de Benestar Social, Secció de Protecció i Inserció de Menors, sítia a la rambla Méndez Núñez, número 41, 10a planta, de 09.00 a 14.00 hores.  
  
S'advertix expressament a la persona interessada que, en el cas de no comparéixer en eixe termini, es considerarà que ha perdut els seus drets referits al tràmit.  
  
Expedient número: IGM 829/2014.  
Persona interessada: Mirela Voicu.  
Últim domicili conegut: carrer General Polavieja, 21, porta D, 03594 Alacant.  
  
Acte administratiu de tràmit de la Direcció Territorial de Benestar Social d'Alacant, de data 9 de març de 2015, en el qual s'adopta l'acord següent: suspendre el termini màxim legal per a resoldre i notificar la resolució corresponent pel període que hi ha entre la petició de l'informe referit escrit i la seua recepció, que podrà excedir els tres mesos, de la menor I. D.  
  
Alacant, 27 de març de 2015.- El director territorial: Álvaro Prieto Seva.
Diari Oficial de la Generalitat Valenciana


Sumari del DOGV 7642, del 23-10-2015 (2015/8487)

Adjudicació i formalització del contracte número S/3/2013 lots 1-2-3 pròrroga 1-2015. Acord marc per al subministrament de material d'oficina.
----------------------------------------------------------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/8487


Data del document
:   19-09-2015

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número S/3/2013 lots 1-2-3 pròrroga 1-2015. Acord marc per al subministrament de material d'oficina.  
 [2015/8487]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: S/3/2013 lots 1-2-3 pròrroga 1-2015.  
  
2. Objecte del contracte  
2.1. Tipus de contracte: contracte de subministrament.  
2.2. Descripció de l'objecte: acord marc per al subministrament de material d'oficina.  
2.3. CPV: 30190000-7.  
2.4. Butlletí o diari oficial i data de publicació de l'anunci de licitació: Diari Oficial de la Comunitat Valenciana número 6974 de data 27 de febrer de 2013.  
2.5. Adjudicació: publicada en el perfil del contractant en data 14 de maig de 2015.  
  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació:  
Oferta econòmica: 65 punts. Qualitat, característiques tècniques i funcionals: 20 punts. Millores: 15 punts.  
  
4. Pressupost base de licitació  
4.1. Base imposable: 165.289,26 euros. IVA: 34.710,74 euros. Import total: 200.000,00 euros.  
  
5. Adjudicació  
5.1. Data: 14 de maig de 2015.  
5.2. Contractista:  
5.2.1. Lot 1: no es prorroga.  
5.2.2. Lot 2: Suministros de Papelería e Informática Alicante, SL.  
5.2.3. Lot 3: Próxim de Oficinas, SL.  
5.3. Nacionalitat: espanyola.  
5.4. Import d'adjudicació: preus unitaris dels articles.  
5.5. Data de formalització del contracte: 28 de maig de 2015.  
  
Alacant, 19 d'octubre de 2015.- El rector, p. d. f. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 7507, del 17-04-2015 (2015/3393)

CORRECCIÓ d'errades de la Resolució de 28 de novembre de 2014, de la directora general de Medi Natural, per la qual es delimiten les zones de protecció per a l'alimentació d'aus necròfagues.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7507

Data del DOGV
:   17-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3393


Data del document
:   17-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Correcció d'errades

Correcció d'errades

CORRECCIÓ d'errades de la Resolució de 28 de novembre de 2014, de la directora general de Medi Natural, per la qual es delimiten les zones de protecció per a l'alimentació d'aus necròfagues. [2015/3393]  
Advertida una errada en l'esmentada resolució (DOCV 7436, 05.01.2015), és procedent fer la correcció següent:  
  
En la pàgina 156 del DOCV esmentat, en el resol únic, on diu:  
  
«Penyagolosa (Codi Xarxa Natura ES0000446)»;  
  
Ha de dir:  
«Penyagolosa (Codi Xarxa Natura ES0000466)».  
  
València, 11 de març de 2015.- La directora general de Medi Natural: Salomé Pradas Ten.
Diari Oficial de la Generalitat Valenciana


Sumari del DOGV 7606, del 02-09-2015 (2015/7225)

Formalització del contracte número SC-06/2015. Servici de neteja dels edificis gestionats per CulturArts Generalitat.
---------------------------------------------------------------------------------------------------------------------

### Dades del document

Número de DOGV
:   7606

Data del DOGV
:   02-09-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7225


Data del document
:   28-08-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * contracte de serveis
    * adjudicació de contracte administratiu

Formalització del contracte número SC-06/2015. Servici de neteja dels edificis gestionats per CulturArts Generalitat.  
 [2015/7225]  
1. Entitat adjudicadora  
a) Organisme: CulturArts Generalitat.  
b) Dependència que tramita l'expedient: Subdirecció de Gestió.  
c) Número de l'expedient: SC-06/2015  
d) Adreça d'internet del perfil del contractant:  
http://www.contratacion.gva.es  
  
2. Objecte del contracte  
a) Tipus: servici.  
b) Descripció: servici de neteja dels edificis gestionats per CulturArts Generalitat.  
c) CPV (referència de nomenclatura): 90911000-6.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: 8 de juny de 2015.  
  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte: 189.000,00 euros.  
  
5. Pressupost base de licitació  
Import sense IVA: 189.000,00 euros.  
Import de l'IVA: 39.690,00 euros.  
  
6. Formalització del contracte  
a) Data de l'adjudicació: 24 de juliol de 2015.  
b) Data de la formalització: 19 d'agost de 2015.  
c) Contractista: Fissa Finalidad Social, SL.  
d) Import d'adjudicació  
Import sense IVA: 152.747,81 euros.  
Import de l'IVA: 32.077,04 euros.  
  
València, 28 d'agost de 2015.- El director general: José Luis Moreno Maicas.
Diari Oficial de la Generalitat Valenciana


Sumari del DOGV 7543, del 09-06-2015 (2015/5390)

ACORD de 3 de juny de 2015, de la Junta Electoral de la Comunitat Valenciana, pel qual es publiquen els resultats finals i la relació de diputats i diputades electes en les eleccions a Les Corts realitzades el dia 24 de maig de 2015.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7543

Data del DOGV
:   09-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5390


Data del document
:   03-06-2015

Organisme emissor
:   Junta Electoral de la Comunitat Valenciana

Tipus de document
:   Acord

Descriptors 

:   * Corts Valencianes
    * eleccions regionals
    * resultat electoral
    * Parlament regional
    * parlamentari
    * legislació

ACORD de 3 de juny de 2015, de la Junta Electoral de la Comunitat Valenciana, pel qual es publiquen els resultats finals i la relació de diputats i diputades electes en les eleccions a Les Corts realitzades el dia 24 de maig de 2015. [2015/5390]  
La Junta Electoral de la Comunitat Valenciana, en la reunió del dia 3 de juny de 2015, de conformitat amb el que estableixen els articles 36.2.d de la Llei electoral valenciana i 108.6 de la Llei Orgànica del Règim Electoral General, ha acordat publicar en el Diari Oficial de la Comunitat Valenciana els resultats finals i la relació de diputats i diputades electes en las eleccions a les Corts Valencianes, realitzades el dia 24 de maig de 2015.  
  
València, 3 de juny de 2015  
  
El secretari,  
FRANCISCO J. VISIEDO MAZÓN MARRADES  
  
La presidenta,  
PILAR DE LA OLIVA MARRADES